Petrus Altmaier
Petrus (Theod.: Peter) Altmaier (natus 18 Iunii 1958 oppido Ensdorf/Saravia) vir publicus Theodiscus factionis CDU est.

Iuventus et munus 
Altmaier gymnasium frequentavit atque anno 1978 testimonium maturitatis accepit. Deinde militavit et deinde Saravipontis iurisprudentiae studebat. Anno 1985 primam, anno 1988 secundam probationem adeptus est. Deinde apud Commissionem Europaeam Bruxellis laboravit. Deinde ad vitam publicam Germanicam se vertebat.

Cursus honorum 
Anno 1974 Altmaier ad Unionem Iuvenilem accessit ac duos annos post ad CDU factionem. Anno 1994 Altmaier primo legatus ad Dietam Foederalem Germaniae electus est et ad hunc diem manet. Die 23 Novembris 2005 Altmaier secretarius statalis apud Administerium Foederale Rerum Internarum nominatus est deinde (ab anno 2009) secretarius primus fractionis CDU/CSU parlamenti Theodisci erat. Die 16 Maii 2012 Administer Foederalis Oecologiae nominatus est successor Norberti Röttgen et die 22 Maii magistratum iniit. Etiam die 22 Martii 2013 iterum legatus Dietae Foederalis electus est. Die 17 Decembris 2013 Administer Foederalis Officiorum Praecipuorum et praepositus Officii Cancellarii Foederalis nominatus est. Post Dietae Foederalis electionem diei 24 Septembris 2017 etiam officium Administri Foederalis Aerarii Publici pro tempore suscepit, quod antecessor eius Volfgangus Schäuble novus praeses Dietae Foederalis electus est.

Nexus externi 

 Curriculum vitae in pagina Dietae Foederalis Germaniae (lingua Theodisca)
 Pagina Petri Altmaier apud "Facebook"

Notae 

Alumni Universitatis Saraviensis
Legati Dietae Foederalis Germaniae
Administri Foederales Oecologiae
Administri Foederales Officiorum Praecipuorum
Administri Foederales Aerarii Publici
Administri Foederales Oeconomiae